b"\n_START_ARTICLE_\nPartidong politiko\n_START_SECTION_\nDi-Partisano\n_START_PARAGRAPH_\nSa ganitong uri ng sistema walang partidong nabuo o binubuo. Ang eleksiyon sa ganitong sistema ang bawat kandidato ay maaaring tumakbo sa anumang posisyon gamit ang kanyang kakayanan at kaalaman.\n_START_SECTION_\nSolong Dominanteng Partido\n_START_PARAGRAPH_\nAng ganitong uri ng sistema ay nagpapahintulot na magkaroon ng isang partido pampolitika na mamuno sa posisyon.Kahit pa minsan ay pinapayagan na umukopa ng posisyon, kinakailangan nilang sumunod sa pamamahala ng dominanteng partido.\n_START_SECTION_\nDalawang Dominanteng Partido\n_START_PARAGRAPH_\nGinagamit ang ganitong sistema sa United States at Jamaica. Sa ganitong sistema mayroong dalawang partido pampolitika na namumuno sa opis. Kaya naman sa pamimili pa lamang nang kung sino ang kakandidato sa bawat partido ay mahirap nang magdesisyon.\n_START_SECTION_\nMadaming Partido\n_START_PARAGRAPH_\nSa ganitong sistema mayroong partidong mas madami pa sa dalawa ang naglalaban-laban para sa pamamahala.Ang mga halimbawa nito ay ang mga bansang Canada, India, Republika ng Ireland at the United Kingdom.Ang mga bansang ito ay mayroong dalawang malalakas na partido at mayroon pang isang partido na nagsisilbing babala at hamon sa tuwing panahon ng halalan. Kalimitang pumapangalawa ang partidong ito ngunit hindi kailanman nakapamuno talaga._NEWLINE_Ang Finland ay isang kakaibang kalagayan sapagkat mayroon silang tatlong malalakas na partido na naghahawak ng pamamahala sa bansa.\n_START_SECTION_\nPananalapi ng Partido\n_START_PARAGRAPH_\nAng mga partidong pampolitika ay nakakalikom ng pera galing sa mga kasapi nito at sa iba't ibang indibidwal at organisasyon na katulad ng kanilang mga adhikain at naisin."